Offentligt: Selv om de to politikere på forhånd var klar over det offentlige bøvl og bureaukrati, er de alligevel overraskede efter deres "tour de afbureaukratisering" med besøg hos alle 10 syd- og sønderjyske kommuner:

- Det er omfanget af de mange eksempler, der overrasker, siger Venstres folketingsmedlem og tidligere minister, Eva Kjer Hansen.

Hun anslår, at hun sammen med Liberal Alliances afbureaukratiseringsordfører, Henrik Dahl, om kort tid vil kunne aflevere en rapport med omkring 100 små og store sager fra det offentlige system, hvor bøvl og bureaukrati koster det offentlige masser af ressourcer og millioner af kroner til ingen verdens nytte.

De syd- og sønderjyske eksempler bliver afleveret til de forskellige ministerier, hvor de blandt andet vil blive brug i den kommende sammenhængsreform, der skal moderniserer den offentlige sektor i Danmark.